**Ob svetovnem dnevu brezdomnih**

Predsedniška palača, 10. oktober 2023

*Svetovni dan brezdomnih nas opominja, da je brezdomstvo resničnost, s katero se sooča na tisoče ljudi tudi pri nas. In ne smemo pozabiti, da so za vsako brezdomno osebo zgodbe, sanje in življenje.*

*Namen tega dneva ni le ozaveščanje, ampak tudi poziv k ukrepanju, da stopimo skupaj kot skupnost in iščemo rešitve. Brezdomstvo ni nerešljiv problem. S pravilno podporo, političnimi ukrepi in solidarnostjo lahko dosežemo spremembe.*

*Vsak izmed nas lahko prispeva k temu, da se občutljivost in sočutje spremenita v dejanja. Ponudimo roko pomoči tistim, ki jo potrebujejo. Sodelujmo pri projektih in organizacijah, ki si prizadevajo za zmanjšanje brezdomstva. Spodbujajmo politike, ki se zavzemajo za socialno pravičnost in dostop do primerne stanovanjske oskrbe za vse.*

*Brezdomstvo ni samo težava brezdomnih posameznikov, temveč izziv, ki nas vse zadeva. Bodimo odgovorni za dobrobit vseh članov naše družbe. Naj bo to dan, ko se združimo in pokažemo, da lahko naredimo razliko. Naj bo to dan, ko se ne bomo obrnili stran.*

*Naj bo tak vsak dan.*

*Z ljubeznijo in solidarnostjo*

|  |  |
| --- | --- |
|  | Nataša Pirc Musar |